Шена ша боххучул ахча делча, питици имамана т1екхачош стаг вала там бара. Шемалс делла жоп дахьаш ц1абахка дагахь бара нохчий. Иштта некъ лелон барт а бина, Дарг1а яха араелира делегаци. Вовшашца барт бича, шайна юкъахь воккхахверг волчу Т1епис бохург дар нийса лерира цара. Хабар Шемалан ненах тоха деза. Ч1ог1а суьпа стаг йолу Баху-Меседу нохчий безаша, цара хьоьгу баланаш гуш а яра. К1антана а дукхаезара шен нана, т1аккха цо бохург дан там бара имама. Даьрг1а шаьш схьакхаьчча Шемалан хьаша Х1ашим-молла волчу воьссира Т1епи шен накъостташца. Шемалан нанас а лоруш стаг вара Х1ашим.